Държавен вестник, бр. 101, 2025 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  101
В базата трябва да има възможност за симулиране на клиент-сървърна архитектура и за 
изграждане на междусистемна комуникация чрез приложно-програмни интерфейси. Работните 
места следва да бъдат оборудвани със софтуерни инструменти за визуализация на данни, 
скриптове за автоматизация, среди за разработка и управление на API, както и системи за логване 
и контрол на достъп. За по-високо ниво на квалификация е необходимо да се осигури достъп до 
среди за работа с Big Data технологии (например Hadoop, Spark), инструменти за ETL процеси 
(например Talend, Apache Nifi, Pentaho) и симулации на интегрирани ИТ екосистеми. 
В учебната база следва да се осигури използването на учебни сценарии за откриване и 
отстраняване на проблеми, както и за автоматизирано тестване и документиране на процеси. 
Наличието на специализирани ресурси за симулации, свързани с бизнес логика, управление на 
потребителски роли и анализ на заявки, ще допринесе за практическото овладяване на ключови 
компетентности. 
Следва да се осигурят средства за безопасност и защита на данни, включително физически 
и софтуерни мерки – защитни стени, контрол на достъпа, архивиране и възстановяване. Важно е 
и наличието на техническа документация за системи и процедури, включително модели на 
архитектури, бази данни и инструкции за системна администрация. За пълноценно реализиране 
на дейностите базата следва да поддържа възможности за работа както в самостоятелен, така и в 
екипен режим по комплексни ИТ задачи. 
 
6. 
Изисквания към обучаващите 
Право да преподават по теория и практика на професията имат лица с висше образование и 
образователно-квалификационна степен „магистър“ или „бакалавър“ по специалности от 
професионално направление „Администрация и управление“ и „Икономика“ от областта на 
висше образование „Социални, стопански и правни науки“, от професионални направления 
„Електротехника, електроника и автоматика“ и „Комуникационна и компютърна техника“ от 
областта на висше образование „Технически науки“, от професионални направления 
„Информатика и компютърни науки“ и „Математика“ от областта на висше образование 
„Природни науки, математика и информатика“ от Класификатора на областите на висше 
образование и професионалните направления, приет с Постановление № 125 от 2002 г. на 
Министерския съвет (ДВ, бр. 64 от 2002 г.), съответстващи на професията. 
Учителска длъжност по учебен предмет или модул от професионалната подготовка може 
да се заема и от лица със завършено висше образование по съответната специалност и без 
професионална квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и 
професионалните направления, могат да преподават лица без висше образование и без придобита 
професионална квалификация „учител“, ако са придобили съответната професионална 
квалификация при условията и по реда на Закона за професионалното образование и обучение. 
Препоръчително е на всеки три години обучаващите да преминават курс за актуализиране 
на професионалните си знания, умения и компетентности.